Jungtinių Valstijų Teisių bilis

Jungtinių Amerikos Valstijų Teisių bilis () – pirmosios dešimt Jungtinių Amerikos Valstijų konstitucijos pataisų. Pataisų iniciatorius – Džeimsas Medisonas, savo pasiūlymus pateikęs 1789 metais vykusiame pirmajame JAV kongrese. Pagrindinis Teisių bilio šalininkas buvo Tomas Džefersonas. Teisių bilis įsigaliojo 1791 metų gruodžio 15 d., kai jį ratifikavo 3/4 JAV valstijų. Bilyje įtvirtinti proceso, baudžiamosios teisės principai, konstitucinės žmogaus teisės ir laisvės.

 Reikšmė 

Teisių bilis suteikia teisę kiekvienam piliečiui turėti ginklą, o federalinei valdžiai be tinkamo teismo proceso sprendimo draudžiama atimti iš žmogaus gyvybę, laisvę ar jo nuosavybę. 

Pagal Teisių bilį prieš pradedant teismą dėl sunkių federalinių nusikaltimų, reikalingas didžiosios prisiekusiųjų komisijos sprendimas, o teismo procesas turi būti viešas ir greitas. Sprendimą byloje priima nešališki prisiekusieji iš valstijos ar teisinės apygardos, kurioje įvyko nusikaltimas. Taip pat draudžiama antrąkart teisti žmogų už tą patį nusikaltimą. Be to, Teisių bilyje teigiama, kad teisių išvardijimas Konstitucijoje nereiškia, kad piliečiai neturi kitų teisių. Teisių bilis palieka visas galias, kurios nepaskirstos federalinei valdžiai, JAV gyventojams ir valstijoms.

Teisių bilis suvaidino svarbų vaidmenį JAV teisinėje ir politinėje sistemoje. Šis dokumentas ir toliau išlieka fundamentaliu laisvių ir tautos kultūros simboliu. Viena iš keturiolikosBILL OF RIGHTS FAQS All Amendments to the United States Constitution, University of Minnesota Teisių bilio originalo kopijų yra viešai demonstruojama Nacionalinės archyvų ir įrašų administracijos pastate Vašingtone.

 Pataisų sąrašas 

+#PataisaPasiūlymo dataĮsigaliojimo dataŠaltinis1Apsaugo tikėjimo laisvę, žodžio laisvę, žiniasklaidos laisvę, susirinkimų laisvę 
ir peticijos teisę (teisę kreiptis su prašymais į valdžios institucijas)1789 m. rugsėjo 25 d.1791 m. gruodžio 15 d.2Suteikta teisės turėti ir panaudoti ginklą kai kyla gresmė gyvybei.1789 m. rugsėjo 25 d.1791 m. gruodžio 15 d.3Riboja karių apsigyvenimą privačiuose namuose be savininkų sutikimo.1789 m. rugsėjo 25 d.1791 m. gruodžio 15 d.4Uždraustos nepagrįstos kratos ir poėmiai, ir nustatytas „galimo pagrindo” (angl. probable cause) 
reikalavimas kratų orderiams (bylą tiriantys pareigūnai jau turi turėti pakankamų įrodymų, 
pagrindžiančių įtarimus ir kratos orderio ar poėmio būtinybę).1789 m. rugsėjo 25 d.1791 m. gruodžio 15 d.5Nustato taisykles ekspropriacijai ir didžiosios žiuri (angl. grand jury) kaltinamajam aktui. 
Suteikia teisę į teisinę gynybą (angl. due process), neduoti parodymų prieš save ir apsaugo nuo dvigubos 
teisinės atsakomybės (draudžiama asmenį bausti du kartus už tą patį nusikaltimą).1789 m. rugsėjo 25 d.1791 m. gruodžio 15 d.6Suteikta teisė į greitą viešą prisiekusiųjų teismo procesą, 
informavimą apie baudžiamuosius kaltinimus, teisė atsakyti į juos, kviesti savo liudytojus, samdyti advokatus.1789 m. rugsėjo 25 d.1791 m. gruodžio 15 d.7Suteikta teisė į prisiekusiųjų teismą civiliniuose ieškiniuose.1789 m. rugsėjo 25 d.1791 m. gruodžio 15 d.8Uždraustos neproporcingai didelės baudos ir užstatai, taip taip draudžiamos žiaurios ir neįprastos bausmės.1789 m. rugsėjo 25 d.1791 m. gruodžio 15 d.9Šioje pataisoje įtvirtinama, kad žmonės išsaugos visas teises, 
kurios nėra įvardintos Konstitucijoje (pvz. laisvė laisvai keliauti ir pan.).1789 m. rugsėjo 25 d.1791 m. gruodžio 15 d.10Įtvirtinama, kad federalinė valdžia turi tik tas galias, kurios yra jai deleguotos ir nurodytos Konstitucijoje. 
Visos kitos galios paliekamos valstijoms ir žmonėms.1789 m. rugsėjo 25 d.1791 m. gruodžio 15 d.

 Šaltiniai 

 Nuorodos 
 Tekstas (taip pat žr. Bill of Rights (su preambule) 

Kategorija:Žmogaus teisės JAV
Kategorija:JAV teisės istorija
Kategorija:JAV Konstitucija